CELEX: 32021D0792
Language: hu
Date: 2021-05-06 00:00:00
Title: A Tanács (EU) 2021/792 határozata (2021. május 6.) az Európai Unió és a Chilei Köztársaság közötti, az ökológiai termékek kereskedelméről szóló megállapodással létrehozott, ökológiai termékekkel foglalkozó vegyes bizottságban annak eljárási szabályzatának elfogadásával kapcsolatban az Európai Unió nevében képviselendő álláspontról

2021.5.17.   
               
               
                  HU
               
               
                  Az Európai Unió Hivatalos Lapja
               
               
                  L 171/4
               
            
         A TANÁCS (EU) 2021/792 HATÁROZATA
         (2021. május 6.)
         az Európai Unió és a Chilei Köztársaság közötti, az ökológiai termékek kereskedelméről szóló megállapodással létrehozott, ökológiai termékekkel foglalkozó vegyes bizottságban annak eljárási szabályzatának elfogadásával kapcsolatban az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Unió és a Chilei Köztársaság közötti, az ökológiai termékek kereskedelméről szóló megállapodást (a továbbiakban: megállapodás) az Unió az (EU) 2017/2307 tanácsi határozat (1) révén megkötötte, és a megállapodás 2018. január 1-jén hatályba lépett.
                  
               
                     (2)
                  
                  
                     A megállapodás 8. cikke létrehozza az ökológiai termékek vegyes bizottságát (a továbbiakban: vegyes bizottság), amelynek feladata a megállapodás működtetése a megállapodás végrehajtásához és jó működéséhez szükséges döntések meghozatalával. Az említett cikk (5) bekezdése értelmében a vegyes bizottság eljárási szabályait maga fogadja el.
                  
               
                     (3)
                  
                  
                     Helyénvaló meghatározni az Európai Unió nevében a vegyes bizottságban annak eljárási szabályzatával kapcsolatban képviselendő álláspontot, mivel az említett szabályzat kötelező erejű lesz az Unióra nézve.
                  
               
                     (4)
                  
                  
                     Az Unió által a vegyes bizottságban képviselendő álláspontnak a vegyes bizottság határozattervezetén kell alapulnia.
                  
               ELFOGADTA EZT A HATÁROZATOT:
         
            1. cikk
            Az Európai Unió és a Chilei Köztársaság közötti, az ökológiai termékek kereskedelméről szóló megállapodással létrehozott, ökológiai termékekkel foglalkozó vegyes bizottságban annak eljárási szabályzatának elfogadásával kapcsolatban az Európai Unió nevében képviselendő álláspontnak az ökológiai termékekkel foglalkozó vegyes bizottság határozattervezetén (2) kell alapulnia.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. május 6-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (EU) 2017/2307 határozata (2017. október 9.) az Európai Unió és a Chilei Köztársaság közötti, az ökológiai termékek kereskedelméről szóló megállapodás megkötéséről (HL L 331., 2017.12.14., 1. o.).
         
            (2)  Lásd az ST 7778/21 dokumentumot a http://register.consilium.europa.eu. oldalon